**REPUBLIKA HRVATSKA**

**VUKOVARSKO – SRIJEMSKA ŽUPANIJA**

**OSNOVNA ŠKOLA LIPOVAC**

**CVJETNO NASELJE 8, LIPOVAC**

**ŠKOLSKI ODBOR OŠ LIPOVAC**

KLASA:602-02/15-01/348

URBROJ:2188-28/15-01

U Lipovcu 11. prosinca 2015. godine

Z A P I S N I K

Sa 8. sjednice Školskog odbora OŠ LIPOVAC, Lipovac od 11. prosinca 2015. godine

početak sjednice u 13:00 sati u zbornici Osnovne škole Lipovac

Nazočni: Ivana Rendulić, Toni Čengić, Karolina Božić – članovi Školskog odbora ispred Vijeća učitelja i Skupa radnika, Jozo Dežić – član Školskog odbora ispred Vijeća roditelja te ravnatelj Grgur Jurković i tajnica Marina Meseljević.

Odsutni: Marta Grgić – izostanak nije opravdan;

 Ivan Plavšić – opravdao izostanak zbog poslovnih obveza;

 Marko Lovrić – opravdao izostanak zbog poslovnih obveza.

Sukladno članku 12. Poslovnika o radu Školskog odbora OŠ LIPOVAC predsjednica je otvorila osmu sjednicu Školskog odbora u 2015./2016. i predložila:

D N E V N I R E D

1. Verifikacija zapisnika 7. sjednice održane 30. studenog 2015. godine
2. Davanje suglasnosti ravnatelju za zapošljavanje učitelja glazbene kulture – po raspisanom natječaju od 23.11.2015. godine
3. Davanje suglasnosti ravnatelju za zapošljavanje učitelja tehničke kulture po uputnici Vukovarsko-srijemske županije
4. Razno

Ad 1) Dnevni red – zapisnik sa 7. sjednice Školskog odbora održane 30. studenog 2015. godine usvojen je jednoglasno sa 4 glasa prisutnih članova.

Ad 2) Predsjednica Školskog odbora prepušta riječ ravnatelju. Prisutne članove ravnatelj izvješćuje da je na raspisani natječaj 23. studenog 2015. godine za učitelja glazbene kulture pristiglo 4 zamolbe:

1. Matea Fadiga
2. Petar Juzbašić
3. Kristina Antić
4. Zlatko Ćosić

Kandidatkinja Kristina Antić zadovoljava uvjete natječaja ali je svoju zamolbu povukla. Ostali kandidati ne ispunjavaju uvjete natječaja.

Sukladno čl.72. alineja 14. Statuta škole ravnatelj odlučuje o zasnivanju i prestanku radnog odnosa uz prethodnu suglasnost Školskog odbora

Predlaže Zlatka Ćosića – strojarskog tehničara koji sa školom ima sklopljen ugovor na ugovorno vrijeme do 60 dana.

Prisutni članovi Školskog odbora dali su ravnatelju prethodnu suglasnost za zasnivanje radnog odnosa sa Zlatkom Ćosićem.

Ad 3) Pod točkom 2. ravnatelj prisutne članove Školskog odbora izvješćuje kako je od Vukovarsko – srijemske županije, Upravnog odjela za društvene djelatnosti zatražena suglasnost za raspisivanje natječaja 23.11.2015.

Dana 08.12.2015. godine u školu je pristignula Uputnica i Odluka o prednosti pri zapošljavanju za Anelu Đaković – diplomiranog inženjera strojarstva, koja je već zaposlena u Osnovnoj školi Gradište.

Prisutni članovi Školskog odbora dali su svoju prethodnu suglasnost za zasnivanje radnog odnosa sa Anelom Đaković.

Ad 4) Pod točkom razno predsjednica Školskog odbora ističe kako je potrebno donijeti Plan nabave i Financijski plan za 2016. godinu do kraja 2015. godine.

Kako više nije bilo pitanja sjednica je završena u 13:30 sati.

Zapisničarka: Predsjednica Školskog odbora:

Marina Meseljević, bacc.admin.publ. Ivana Rendulić, mag.prim.educ.